༄། །སྲིད་པ་གསུམ་གྱི་མུན་ཁྲོད་ན།། རྒྱལ་བསྟན་སྒྲོན་མེ་བཏེགས་མཛད་པ།།
དྲན་པ་ནམ་མཁའི་ཞབས་ལ་འདུད།། རྒྱ་གྲོག་གསོས་པའི་ཕན་ཡོན་འབྲི།། དེ་ལ་
འདིར་བླ་ཆེན་པོ་དྲན་པ་ནམ་མཁས་གསུངས་པའི་རྒྱ་གྲོག་གསོས་པའི་ཕན་ཡོན་
ལས་མདོར་བསྡུས་ནས་བསྟན་པ་ལ། དེ་ཡང་དབྱར་ཟླ་གསུམ་ལ་རྒྱ་གྲོག་གསོ་བ་ནི།
སྐྱེ་བདུན་རིལ་བུ་བསྲེ་བའི་ཟན་ལ། དཀར་གསུམ་དང་སྐྱུར་རིགས་ལ་སོགས་པ་
མ་འདྲེས་པ་སོ་སླ་བྱས་ལ། དབྱར་ཟླ་གསུམ་ལ་རྒྱ་གྲོག་གི་ཚང་ནང་དུ་བླུགས་ན།
དེ་ཡི་ཡོན་ཏན་བསམ་གྱིས་མི་ཁྱབ་སྟེ། རྒྱ་གྲོག་གི་གྲོང་ཁྱེར་ཆེ་བ་གཅིག་ལ།
བྱེ་བ་གསུམ་རེ་ཡོད་དོ། །དེ་ལ་དབྱར་ངོ་གསུམ་ལ་ནས་བྲེའི་སོ་སླས་གསན་ན།
མི་ལྟོག་བྱེ་བ་གསུམ་ལ་བྲེ་ཟན་རེ་བྱིན་པའི་བསོད་ནམས་འཐོབ་བོ། ། མི་ལྟོག་པ་
བྱེ་བ་གསུམ་ལ་བྲེ་ཟན་རེ་སྦྱིན་པའི་རྒྱུ་ལག་ཏུ་ལེན་པའི་འབྲས་རེ་རེས་ནས་ཁལ་
བཅུ་གཉིས་རེ་ཁུག་པས། དེའི་དོན་ནི་ནས་བྲེ་གསུམ་དང་བཞི་ལྔ་ཡན་གྱིས་འགྲུབ་
པར་འགྱུར་རོ། །ཞེས་དྲན་པས་གསུངས་སོ། །རྒྱ་གྲོག་གྲོང་ཁྱེར་འབྲིང་གཅིག་ལ།
རྒྱ་གྲོག་བྱེ་བ་གཅིག །དེ་ལ་ནས་བྲེ་གང་གི་སོ་སླས་གསན་ན། མི་ཡོན་ཏན་ཅན་
188

ཞལ་གདམས་དང་བླ་བསྟོད་གསོལ་འདེབས་སོགས་ཀྱི་སྐོར།
བྱེ་བ་གཅིག་ལ་བྲེ་ཟན་རེ་སྦྱིན་པའི་བསོད་ནམས་ཡོད་དོ། །བསོད་ནམས་དེ་ནས་
བྲེ་གསུམ་གྱིས་འགྲུབ་པོ། །རྒྱ་གྲོག་གི་གྲོང་ཁྱེར་ཆུང་བ་གཅིག་ལ། འབུམ་ཚོ་གཅིག་
ཡོད། དེ་འབུམ་ཚོ་གཅིག་གཉིས་གསུམ་གང་ལའང་དགེ་བཤེས་རེ་དང་མཉམ་
མོ། །ཡང་དུད་འགྲོ་གཞན་ལ་སྦྱིན་པ་བཏང་བ་བས་བདུན་འགྱུར་དུ་བསོད་ནམས་ཆེ།
བཀྲེས་པ་མུ་གེས་ཤི་ལ་ཁད་དང་མཉམ། སྤྱིར་ཡང་རང་ཉིད་ཉེ་གྲོགས་སུ་ལའང་
མོ་རྩིས་སྤར་ཁ་རྩུབ་པ་དང་། རྨི་ལམ་ངན་པ། རྐྱེན་ཆེ་ན་རྒྱ་གྲོག་གསན་པས་འཚེ་
རྩུབ་ཞི་བར་འགྱུར་རོ། །ཕ་མ་ཉེ་རིགས་སྤུན་ཟླ་ལ་སོགས་ཤི་བ་བསེ་རག་སོང་ན།
རྒྱ་གྲོག་གི་གྲོང་ཁྱེར་གསན་པར་བྱའོ༎། ལྷ་ཁང་དུ་ཚེ་འབར་བཙུག་པ་དང་འདྲའོ།།
གཏད་ཡར་བཞག་པ་དང་འདྲའོ།། ཁྱིམ་སྒོ་ལམ་སྲང་ལ་བསེ་རག་ཞུགས་པ་ལ་ཡང་།
རྒྱ་གྲོག་གསན་ནས་བསེ་རག་སོད་ཅིག་ཅེས་བཟླས་ན་བསེ་རག་སོད་པར་འགྱུར་
རོ།། རྒྱ་གྲོག་གི་གྲོང་ཁྱེར་ལ་སྐྱོབ་པའི་ལྷ་མེད། མགོན་པའི་གྲོགས་མེད། དགྲས་
འཚེར། བསེ་རག་གི་གྲོང་ཁྱེར་ཡང་ཡིན། ཡི་དྭགས་ཀྱི་གྲོང་ཁྱེར་ཡང་ཡིན།
དུད་འགྲོའི་གྲོང་ཁྱེར་ཡང་ཡིན། གནོད་སྦྱིན་གྱི་གྲོང་ཁྱེར་ཡང་ཡིན། ཤ་ཟའི་གྲོང་
ཁྱེར་ཡང་ཡིན། གཅན་གཟན་གྱི་གྲོང་ཁྱེར་ཡང་ཡིན་ནོ། །དེ་ལ་སྦྱིན་པ་བཏང་
ན་བསོད་ནམས་ཤིན་ཏུ་ཡང་ཆེ་བ་དྲན་པས་གསུངས་སོ། །འདི་ལ་ལྷ་མེད་པ་ནི་
སྲིན་བུའི་ལུས་བླངས། མགོན་མེད་པ་ནི་ཐང་སྟོང་ལ་གནས། དགྲས་འཚེ་བ་ནི་
དྲེད་མོང་གིས་ལྡགས་ཤིང་མི་དང་དུད་འགྲོ་ལ་སོགས་ཁོ་རང་བས་སྟོབས་ཆེ་བ་རྣམས་
ཀྱིས་ཀྱང་རྫིས་ནས་བསད་དོ། །བསེ་རག་གི་གྲོང་ཁྱེར་ཡིན་ཏེ་ཟ་རྒྱུ་མེད། ཡི་དྭགས་
ཀྱི་གྲོང་ཁྱེར་ཡིན་པས་དཀར་དང་སྐྱུར་སོགས་འདྲེས་མི་རུང་། དུད་འགྲོའི་གྲོང་
ཁྱེར་ཡིན་པས་འབུ་ཡི་ལུས་སུ་སྐྱེས། གནོད་སྦྱིན་གྱི་གྲོང་ཁྱེར་ཡིན་པས་རོག་ལ་གནོད་
པ་སྐྱལ། ཤ་ཟའི་གྲོང་ཁྱེར་ཡིན་པས་ཤ་ལ་དགའ། གཅན་གཟན་གྱི་གྲོང་ཁྱེར་ཡིན་
189

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
པས་འབུ་གཞན་བས་ཁ་བཙན་ཆེའོ།། རྒྱལ་པོའི་གྲོང་ཁྱེར་ཡིན་པས་ཁྲིམས་ཡོད།
དགེ་འདུན་གྱི་གྲོང་ཁྱེར་ཡིན་པས་ལུས་སེར་མོ་ཡོད། དེ་བས་རྒྱ་གྲོག་འདི་ལ་སྦྱིན་
པ་བཏང་བ་ན། གཞན་བསེ་རག་གི་གྲོང་ཁྱེར། ཡི་དྭགས་ཀྱི་གྲོང་ཁྱེར། དུད་འགྲོའི་
གྲོང་ཁྱེར། གནོན་སྦྱིན་གྱི་གྲོང་ཁྱེར། ཤ་ཟའི་གྲོང་ཁྱེར། གཅན་གཟན་གྱི་གྲོང་
ཁྱེར། རྒྱལ་པོའི་གྲོང་ཁྱེར། དགེ་འདུན་གྱི་གྲོང་ཁྱེར་ཏེ་གྲོང་ཁྱེར་དེ་དག་དངོས་
རྣམས་ལ་ཟས་ཀྱི་སྦྱིན་པ་བཏང་བ་དང་བསོད་ནམས་མཉམ་མོ།། འདི་ཡི་རྣ་ལམ་
དུ་རིན་ཆེན་སྒྲོན་མ་ལ་སོགས་སྙིང་པོའི་སྒྲ་བསྒྲགས་པ་འབུམ་དུ་འགྱུར་རོ༎ སྤྱིར་
རྒྱ་གྲོག་གི་གྲོང་ཁྱེར་འདི་ནི་རྒྱལ་པོ་ཆེན་པོའི་གྲོང་ཁྱེར་ལྟ་བུ་སྟེ། ཤ་ཟ། གནང་བཅད།
ཇག་རྒྱུག །དཀོར་རླག །རྐུ་འཕྲོག་བཅོམ་གསུམ་བྱེད་པར་འདུག །རྒྱ་གྲོག་གི་གྲོང་
ཁྱེར་ཐམས་ཅད་ལ་ཡང་རྒྱ་གྲོག་གི་རྗེ་བོ་གཅིག་ཡོད་པ་ཡིན་ཏེ། དེང་སང་ཡང་
སྒོར་མི་བུད་པར་རྒྱ་གྲོག་གཞན་མ་རྣམས་ཀྱིས་ཁྲལ་སྤྲོད་ཅིང་གསོ་དགོས་པ་ཡོད་
དོ། །སྔོན་གྱི་ལས་དབང་རྗེ་འབང་གི་ཚུལ་དུ་ལྷན་ཅིག་སྐྱེས་ཤིང་། རྒྱ་གྲོག་ཁོ་རང་
རྣམས་བཅའ་ཁྲིམས་དང་དམ་བཅའ་ལ་མི་འགལ་བར་འདུག །མི་ལ་སོགས་པ་
དང་དུད་འགྲོ་གང་ལའང་ལན་བཏབ་བསམ་པ་ནི། རྒྱ་གྲོག་ཁོང་རྣམས་ཡང་བཙན་
པོའི་ངང་ལ་ཡོད་བསམ་པར་འདུག་པས། ཁོ་རང་ཚོ་ཡང་ཕྱོགས་གཅིག་ཏུ་བསམ་
པ་གཅིག་ཅིང་དགྲ་བྱུང་དུས་གར་འཐོར་ནའང་ལྷན་ཅིག་ཏུ་འདུས་དགོས་པ་ཡིན་
ནོ།། རྒྱ་གྲོག་གི་རྒྱལ་པོའི་ཁྲིམས་ཡོད་བསམ་པར་འདུག །དགྲ་གར་ཡོད་སར་འདུས་
ཤིང་མི་གཅིག་ལ་རྟེན་ཅིང་ཕ་གཅིག་གི་བུ་ལྟར་ལན་བྱེད་པར་འདུག་གོ །རྒྱ་གྲོག་
གསན་དུས་དཀར་གྱིས་དུག་པ་ནི་ནོར་རྐུ་འཕྲོག་བཅོམ་གསུམ་བྱས་པའི་ལན་ཆགས་
ཡིན་ནོ། །སྐྱུར་གྱིས་དུག་པ་ནི་ཁོ་ཡང་སྔོན་དྲང་སྲོང་ཆང་བཅད་ཡིན་པས་སྡོམ་
པ་མངོན་ལྐོག་བྱས་ནས་ཡུ་ཏི་ཆང་འཐུང་བའི་ཉེས་དམིགས་ཡིན་ནོ།། རྩམ་པས་
190

ཞལ་གདམས་དང་བླ་བསྟོད་གསོལ་འདེབས་སོགས་ཀྱི་སྐོར།
མི་དུག་པ་ནི་འཁོར་ལ་ས་ཞིང་བཅད་ཅིང་འཁོར་འབངས་སྐྱོང་བྲན་བྱས་པའི་ཕན་
ཡོན་ཡིན་ནོ།། དེའི་བསོད་ནམས་ཀྱིས་ཚེ་འདིར་སྒྲིབ་པ་སྦྱོང་བ་མ་གཏོགས་པར་
ཕྱི་མར་ངན་སོང་དུ་མི་འགྲོ་བར་དྲན་པས་གསུངས་སོ༎ ལུས་ལ་སེར་མོ་ཡོད་པ་
ནི་མི་རེ་ལ་ཚོགས་བསགས་འབུལ་བ་མང་པོ་བྱས་པའི་ཡོན་ཏན་ཡིན་ནོ།། རྒྱ་གྲོག་
འདིས་མིའི་གཏམ་གོ་བ་ཡིན། མི་རིག་པ་ཅན་དང་འདྲ་བ་དྲན་པས་གསུངས་སོ།།
ཚུར་ཁ་གྲགས་མི་ཤེས་པ་ནི་ཚེ་སྔོན་མ་མི་ཉེས་མེད་སྟོབས་ཆུང་བ་རྣམས་ལྕེ་རླབ་
གྱིས་བཀག་ཅིང་དབང་ཡོད་ཀྱི་གཏམ་བྱས་པའི་ཉེས་དམིགས་ཡིན། སྲིབ་དང་
ཤིང་རྩ་གར་ངན་སར་འདུག་པ་ནི། རང་གར་བདེ་ལ་འདུག་ཅིང་གཞན་གར་ངན་
སར་བཏང་བའི་ཉེས་པ་ཡིན། དེ་བས་ན་འདི་ལ་རིན་ཆེན་སྒྲོན་མ་ལ་སོགས་སྙིང་
པོ་བསྒྲགས་ཤིང་སོ་སླས་ནང་དུ་སྐྱེ་བདུན་རིལ་བུ་བསྲེས་པ་སྦྱིན་པ་བཏང་ན།
ཕན་ཡོན་བསམ་གྱིས་མི་ཁྱབ་པ་ཡོད་དོ།། རྒྱ་གྲོག་གྲོང་ཁྱེར་གཅིག་གསན་ན་ཁམས་
ཆེན་ཚར་བརྒྱ་འདོན་པ་དང་མཉམ་མོ།། དེ་བཞིན་གྲོང་ཁྱེར་གཉིས་གསུམ་བཞི་
ལྔ་ལ་སོགས་གསན་ན་ཁམས་ཆེན་ཚར་གཉིས་བརྒྱ་གསུམ་བརྒྱ་བཞི་བརྒྱ་ལྔ་བརྒྱ་
ལ་སོགས་དང་མཉམ་མོ༎ བརྒྱ་གྲོག་གི་གྲོང་ཁྱེར་སྟོང་གསན་ན་བཀའ་འགྱུར་ཀློག་
པ་དང་མཉམ་མོ།། རྒྱ་གྲོག་གི་གྲོང་ཁྱེར་ཁྲི་ཚོ་གཅིག་གསན་ན་མཆོག་གི་དངོས་གྲུབ་
འཐོབ་བོ།། འབུམ་ཚོ་གསན་ན་མཆོག་ཐུན་མོང་གི་དངོས་གྲུབ་གཉིས་ཀ་ཚེ་འདིར་
འཐོབ་བོ།། བྱེ་བ་གསན་ན་སྟོང་འཁོར་ལོ་བསྒྱུར་བའི་རྒྱལ་པོར་སྐྱེ་བར་འགྱུར་རོ།།
ཉི་མ་ལོག་ཉིན་ལ་གསན་མི་ཉན་ཚེས་གྲངས་མ་ནོར་བ་གལ་ཆེའོ།། ཉི་མ་ལོག་
ཉིན་གསན་ན་དགེ་བ་སྡིག་ཏུ་འགྱུར་རོ།། དེ་བས་ན་རྒྱ་གྲོག་གི་གྲོང་ཁྱེར་འདི་ལས་
སྙིང་རྗེ་བ་མེད་པས་རྒྱ་གྲོག་གྲོང་ཁྱེར་གསན་པ་ལ་འབད་པར་རིགས་སོ། །དེ་ནས་
བསྔོ་བ་ནི། དང་པོ་སྐྱབས་སེམས་བྱ་བ་ནི། དཀོན་མཆོག་གསུམ་དང་བླ་མ་ལ། བྱང་
191

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ཆུབ་བར་དུ་བདག་སྐྱབས་འཆི།། མ་གྱུར་སེམས་ཅན་སངས་རྒྱས་སླད།། རྒྱ་གྲོག་
གྲོང་ཁྱེར་གསན་པར་བྱ།། ཅེས་སྐྱབས་སུ་འགྲོ་ཞིང་སེམས་བསྐྱེད་དོ། །དེ་ནས་བསྔོ་བ་ལ། རང་ཉིད་
གཤེན་རབ་བསྒོམ། མདུན་དུ་རིགས་དྲུག་གི་སེམས་ཅན་དང་ཡི་དྭགས་བསེ་རག་
རྣམས་ཀྱང་འདུས་པར་བསམ་ལ། སོ་སླ་རྒྱ་གྲོག་གི་གྲོང་དུ་བླུགས་ལ་འདི་སྐད་དོ།།
བདག་གི་བསམ་དག་དགེ་སྟོབས་ཀྱིས། དམིགས་མེད་སྦྱིན་པ་རྒྱ་ཆེན་འདི།། དམྱལ་བ་
ཡི་དྭགས་དུད་འགྲོ་དང་། མི་དང་ལྷ་མིན་ལྷ་ལ་སོགས༎ འགྲོ་བ་དྲུག་གི་སེམས་ཅན་
ལ། མ་གོད་ཡོངས་སུ་ཐིམ་པར་བསྔོ།། ཀུན་ཀྱང་འདོད་པ་རབ་ཚིམས་ནས།། བླ་མེད་
འབྲས་བུ་ཐོབ་གྱུར་ཅིག །མཱཾ་མ་ཏྲི་མུ་ཡེ་ས་ལེ་འདུ། ཁྱད་པར་བསེ་རག་ཡི་དྭགས་སྡེ།
རྒྱ་གྲོག་གྲོང་ཁྱེར་ཆེན་པོ་ལ། དམིགས་མེད་སྦྱིན་པ་འདི་བསྔོས་པས། ཕམ་རྒྱལ་མེད་
པར་ཐོབ་གྱུར་ཅིག །ཨཱོྃ༌མ་ཏྲི་མུ་ཡེ་ས་ལེ་འདུ། སོ་སོའི་འདོད་པ་རབ་ཚིམས་ནས།།
བཀྲེས་པའི་སྣང་བ་དང་བྲལ་ཏེ།། སྲོག་གཅོད་ཤ་ཟའི་ལས་བོར་ནས༎ སྡུག་བསྔལ་
ཀོས་ཐག་དང་བྲལ་ཤོག །ཡཱཾ་མ་ཏྲི་མུ་ཡེ་ས་ལེ་འདུ། རྒྱ་གྲོག་གྲོང་ཁྱེར་ཆེན་པོ་རྣམས།།
གཅིག་གིས་གཅིག་ལ་མི་འཚེ་ཞིང་།། གཞན་ལ་ཡང་ནི་མི་འཚེ་བར།། གཞན་གྱི་འཚེ་
བའང་མེད་གྱུར་ཅིག །ༀ་མ་ཏྲི་མུ་ཡེ་ས་ལེ་འདུ། སྔོན་མའི་ལས་ངན་གཏན་ཟད་
ནས། སྐྱབས་མེད་སྐྱོབ་དང་མགོན་མེད་མགོན།། བདེ་བའི་གནས་དང་ལྡན་གྱུར་
ནས།། བསེ་རག་གྲོང་ལས་ཐར་བར་ཤོག །ཡཱཾ་མ་ཏྲི་མུ་ཡེ་ས་ལེ་འདུ། བདག་གི་སེམས་
བསྐྱེད་དག་པ་དང་༎ བསམ་སྦྱོར་དགེ་བའི་ནུས་མཐུ་ཡིས། རྒྱ་གྲོག་གྲོང་ཁྱེར་ཆེན་
པོ་རྣམས༎ ཕྱི་མར་བདག་གི་གདུལ་བྱ་ཤོག །ཨཱོྃ་མ་ཏྲི་མུ་ཡེ་ས་ལེ་འདུ། རྒྱུ་སྦྱོར་
ཡོན་གྱི་བདག་པོ་ཡང་།། སྦྱིན་པ་རྒྱ་ཆེན་འདི་བསྔོས་པས།། མོ་རྨིས་པྲ་ལྟས་རྩུབས་
པ་དང་།། བར་ཆད་རྐྱེན་ངན་ཞི་གྱུར་ཅིག །མཱཾ་མ་ཏྲི་མུ་ཡེ་ས་ལེ་འདུ། ནོར་ལ་གོད་
ཁ་མི་ལྡང་ཞིང་།། ཟས་ལ་བསེ་རག་མི་འགོངས་དང་།། མི་ལ་ན་ཚ་མེད་གྱུར་ཏེ།།
192

ཞལ་གདམས་དང་བླ་བསྟོད་གསོལ་འདེབས་སོགས་ཀྱི་སྐོར།
རྟག་ཏུ་བདེ་སྐྱིད་ལྡན་པར་ཤོག །ཏཱཾ་མ་ཏྲི་མུ་ཡེས་ལེ་འདུ། ཁྱད་པར་ཁར་སོང་དེ་
རིང་འདིར༎ རྟེན་མེད་བར་དོར་འཁྱམས་པ་རྣམས་༎ སྦྱིན་པ་འདིས་ནི་རབ་ཚིམས་
ནས། རང་རང་སྡུག་བསྔལ་དང་བྲལ་ཤོག །ཨཱོྃ་མ་ཏྲི་མུ་ཡེ་ས་ལེ་འདུ། གཞན་ཡང་
ཡི་དྭགསས་བསེ་རག་དང་། འཁྱགས་ལྟོག་ནད་ཀྱིས་གདུངས་བ་ཡི། བཀྲེས་ཤིང་སྐོམ་
པའི་འགྲོ་བ་རྣམས༎ སྦྱིན་པ་འདིས་ནི་རབ་ཚིམས་ཤོག །ཏཱཾ་མ་ཏྲི་མུ་ཡེ་ས་ལེ་འདུ།
མཐར་ནི་རང་གཞན་སེམས་ཅན་ཀུན།། རང་རིག་ཡེ་ཤེས་དོན་རྟོགས་ནས།། ཐམས་
ཅད་རྫོགས་སངས་རྒྱས་གྱུར་ཏེ།། གཞོན་ནུ་བུམ་པའི་སྐུར་བརྙེས་ཤོག །མཱཾ་མ་ཏྲི་མུ་
ཡེ་ས་ལེ་འདུ། ན་མོ་སྔ་རབས་འདས་པའི་སྟོན་པ་གཏོ་རྒྱལ་ཡེ་མཁྱེན་ལ་ཕྱག་འཚལ་
ལོ་སྐྱབས་སུ་མཆིའོ་མཆོད་པ་འབུལ་ལོ་སྡིག་པ་བཤགས་སོ་སྐུ་བསྟོད་དོ། །ད་ལྟར་
བཞུགས་པའི་སྟོན་པ་ཁྲི་གཙུག་རྒྱལ་བ་ལ་ཕྱག་འཚལ་ལོ་སྐྱབས་སུ་མཆིའོ་མཆོད་པ་
འབུལ་ལོ་སྡིག་པ་བཤགས་སོ་སྐུ་བསྟོད་དོ། །སླད་ནས་འབྱོན་པའི་སྟོན་པ་ཐང་མ་
མེ་སྒྲོན་ལ་ཕྱག་འཚལ་ལོ་སྐྱབས་སུ་མཆིའོ་མཆོད་པ་འབུལ་ལོ་སྡིག་པ་བཤགས་སོ་སྐུ་
བསྟོད་དོ། །བསེ་རག་གི་གྲོང་ཁྱེར་སྟོངས་ནས་སངས་རྒྱས་པར་གྱུར་ཅིག །ཡཱཾ་མ་ཏྲི་
མུ་ཡེ་ས་ལེ་འདུ། སྟོང་དང་ཁྲི་འབུམ་བཟླས་སོ། །རྗེས་བསྔོ་བ་བདེ་གཤེགས་སྤྱན་དྲངས་ཕྱག་འཚལ་མཆོདཔ།
སྔ་རབས་འདས། སྒོ་གསུམ་དག །སོགས་བརྗོད་ལ་དམིགས་མེད་དུ་བཞག་གོ །ཨ་ཧོ་ཆུང་ངུ་རྒྱུ་ལས་ཆེན་
པོའི་འབྲས།། ཡོངས་སུ་སྨིན་པའི་ཚོགས་མཆོག་དམ་པའི་ལམ། འདིར་འབད་བསོད་
ནམས་བྱེ་བའི་སྟོབས་རྒྱས་པ༎ རྨོངས་དང་མཁས་དྲེགས་མིན་རྣམས་འདིར་འཇུག་
རིགས།། ཞེས་པ་འདི་འང་མཁའ་འགྲོ་དབང་མོ་དང་གཞན་ཡང་རི་ཁྲོད་པ་ཨ་བླ་སོགས་ཀྱིས་བསྐུལ་ངོར་
ཤར་རྫའི་བྱ་བྲལ་བཀྲ་ཤིས་རྒྱལ་མཚན་གྱིས་མདོ་སྨད་ཀྱི་གནས་ཆེན་པད་མ་གླིང་གི་སྒྲུབ་ཕུག་ཟངས་མཛོད་
མ་རུ་བྲིས་པས་འགྲོ་བའི་ཚོགས་ཆེན་གསོག་པའི་རྐྱེན་དུ་འགྱུར་བར་གྱུར་ཅིག །ཐ་ཚན་མུ་ཅུག་སྨྲར་རོ།།
193

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
༧ ཤར་རྫའི་གྲུབ་དབང་མངྒ་ཝེར་ཞི་ཡི།།
ཐུགས་ཉམས་མགུར་མ་བདེ་སྟོང་རིང་མོ་ཞེས།།
ཡིད་ཀྱི་གདུང་སེལ་དབྱངས་སྙན་བླ་མེདདོན།།
དགོངས་རྟོཊ་འགྱུར་མེད་གསེར་གྱི་་གཡུང་དྲུང་རྒྱ།།